ועדת העבודה והרווחה, כנסת 25, פרוטוקול מספר 165, 2024-02-13 00:00

ישראל אייכלר: שלום וברוכים הבאים לישיבה השלישית היום של ועדת העבודה והרווחה

ישראל אייכלר:  על סדר היום הצעת חוק הביטוח הלאומי (תיקון מס' 242) (תשלום גמלת ילד נכה בעד ילד שמושם באומנה), התשפ"ד–2024, הכנה לקריאה שנייה ושלישית

ישראל אייכלר:      חברת הכנסת פרידמן שהיא אחת המציעות, בבקשה

יסמין פרידמן: חוץ מתודות, אין לי מה לומר

יסמין פרידמן:  זה מתקדם מאוד מהר ואני כל כך מעריכה ואת הנכונות של כל המשרדים לפתור את הסוגייה הזאת

יסמין פרידמן:  אני מקווה שנצליח להצביע על זה היום בקריאה שלישית ושההצעה תעבור במהרה כך שנוכל להחיל את החוק

יסמין פרידמן:  תודה

ישראל אייכלר: תודה

ישראל אייכלר:  נקריא את הצעת החוק

איילת וולברג: כן

איילת וולברג:  צריך לקרוא את כל הנוסח ולדון בו

ישראל אייכלר: אפשר יהיה לסיים את זה היום?     

איילת וולברג: כן

איילת וולברג:  זה תלוי בוועדה

איילת וולברג:  אני אעשה מה שאני יכולה

איילת וולברג:  ביקשנו שהמוסד לביטוח לאומי ומשרד הרווחה והביטחון החברתי יהיו איתי בקשר ונעבוד על נוסח

איילת וולברג:  באמת עשינו את כל המאמצים כולם להביא בפני הוועדה נוסח שיהיה כמה שיותר שלם

ישראל אייכלר: נשמע את הנוסח המגובש

ישראל אייכלר:      משפט לצופים בנו שאולי לא מכירים את הנושא

ישראל אייכלר:  מדובר כאן בילד נכה שכאשר הוא בבית אצל הוריו הוא היה מקבל קצבת נכות וכאשר הוא אצל אומן, לא נתנו לו את קצבת הנכות

ישראל אייכלר:  זה עוול שאנחנו עומדים לתקן היום בעזרת השם, כך שהוא יהיה זכאי לקצבת הנכות גם כשהוא נמצא במשפחת אומנה

איילת וולברג: אני אוסיף משפט כללי

איילת וולברג:  בדיונים לקראת הכנת הצעת החוק לקריאה ראשונה דובר על מנגנון שעל פיו מי שישלם את הגמלאות, זה יהיה המוסד לביטוח לאומי, הילדים האלה כמובן יעברו את כל ההליך לפי חוק הביטוח הלאומי, לפי הוראות החוק, לעניין הוועדות הרפואיות וכולי

איילת וולברג:  במקרים המתאימים שנקריא אותם אחר כך בפירוט, משרד הרווחה יודיע למוסד לביטוח לאומי לגבי ילד שהושם באומנה כדי שיהיה למוסד לביטוח לאומי את המידע הרלוונטי במקרה הצורך

איילת וולברג:      כמובן נדרשו עוד התאמות ותיקונים מאז הקריאה הראשונה ודיברנו על כך שנצטרך להכניס במנגנון

איילת וולברג:  זה נמצא בנוסח שנמצא בפניכם

איילת וולברג: תיקון סעיף 222ב     בחוק הביטוח הלאומי (נוסח משולב), התשנ"ה-1995 (להלן – החוק העיקרי), בסעיף 222ב(ב)(1), אחרי "משתלמת" יבוא "למבוטח"

איילת וולברג:      סעיף 222ב לחוק הביטוח הלאומי קובע הוראות לגבי גמלה מוגדלת במקרה שלמבוטח יש שני ילדים או יותר שמשתלמת בעד גמלת ילד נכה

איילת וולברג:  מוצע כאן להשאיר את המצב הקיים שעל פיו אם ילד אצל הורה הביולוגי יש ילד נכה אחד וילד נכה אחר שלו מושם באומנה, הוא עדיין יקבל את התוספת של ה-50 אחוזים על הילד שנמצא אצלו

איילת וולברג:  מה שהקראתי עכשיו זאת התאמה של הנוסח להסדר הקיים

ישראל אייכלר: את מדברת על התוספת של ה-50 אחוזים

איילת וולברג: כן

ישראל אייכלר: הוא יקבל את הבסיס ואת התוספת

איילת וולברג: ההורה הביולוגי יקבל עבור הילד השני שנמצא אצלו בבית

ישראל אייכלר: הוא יקבל גם את הבסיס וגם את התוספת של ה-50 אחוזים

איילת וולברג: גם את הגמלה וגם את התוספת בשיעור 50 אחוזים

איילת וולברג:  כן

איילת וולברג:      לגבי הסעיף הבא חשוב לי לומר באופן כללי שהסעיף הזה מסדיר רק את התשלום לאומן

איילת וולברג:  אנחנו לא מסדירים כאן מחדש את המנגנון של הגשת התביעה או של הזכאות או הוראות חוק הביטוח הלאומי שנוגעות לעניין גמלת ילד נכה

איילת וולברג:  כל מה שבעצם מבקשים לעשות כאן בהסדר המוצע זה לקבוע – ותכף נקריא את הסעיף – הוראות מיוחדות לעניין התשלום של הגמלה בזמן שהילד נמצא באומנה

איילת וולברג:  כאמור, תכף נגיע לסעיפים ונפרט הכול

איילת וולברג: אחרי סעיף 306 לחוק העיקרי יבוא:     "306א

איילת וולברג: 	תשלום לאומן     

קריאה: למעשה אתם עוד יותר מקלים

איילת וולברג: יש כאן שני חלקים

איילת וולברג:  סעיף קטן (א) עוסק במצב שבו הילד הושם באומנה אבל לפני שהוא הושם, ממש בסמוך להשמתו, כבר הייתה משתלמת בעדו גמלה

איילת וולברג:  לכן הוא כבר עבר את כל התהליך, את הוועדות הרפואיות, כבר קבעו לו אחוזים

איילת וולברג:  איך המוסד ידע שמעבירים? משרד הרווחה והביטחון החברתי, המפקח יעביר למוסד, המוסד ידע ואז התשלום יחל ב-1 בחודש שלאחר קבלת ההודעה כי לא ניתן באמצע חודש להתחיל את התשלום

איילת וולברג:       המצב השני לגבי הנושא של הגשת תביעה נמצא בסעיף קטן (ב) שאני אקריא אבל לפני כן אני רוצה לציין שהיום, על פי תקנה 4(א)(2) לתקנות הביטוח הלאומי (ילד נכה) גמלאות לפי התקנות, גמלאות ילד נכה, לא משולמות אם הילד מוחזק בידי משפחת אומנה

איילת וולברג:  אני מבינה מהביטוח הלאומי שהם מתכוונים בהמשך לתקן את התקנות

איילת וולברג:  בכל אופן, מבחינה משפטית החוק גובר ולכן כאשר יש לנו כאן הסדר שקובע שבתקופה שהילד מושם באומנה הגמלה תשולם לאומן, בוודאי שזה גובר על הוראות התקנות אבל יש כוונה לתקן ולהתאים את הנוסח

קריאה: זה יבוצע בהתאם לחוק

ישראל אייכלר: מן הראוי שתמצאו את הזמן לסדר את זה כדי שלא תהיה סתירה

ישראל אייכלר:  יש מספיק עורכי דין שירצו לנהל משפטים על כך

איילת וולברג: (1)	לא השתלמה בעד ילד נכה גמלת ילד נכה לפי סימן ו' לפרק ט' בסמוך לפני השמתו באומנה, יהיה רשאי האומן שהילד הושם אצלו באומנה להגיש, בהתאם להוראות חוק אומנה לילדים, התשע"ו-2016, תביעה לגמלת ילד נכה

איילת וולברג:      כאן אנחנו מדברים על מצב אחר

קריאה: אין סמכות למשפחת האומנה?     

איילת וולברג: זאת שאלה מצוינת

איילת וולברג:  בהמשך אנחנו מתקנים גם תיקון עקיף, את חוק אומנה לילדים וניתנת לאומן הסמכות להגיש תביעה לגמלה

איילת וולברג:      חשוב לומר שהוא מגיש את התביעה בהתאם להוראות חוק אומנה לילדים מכיוון שבחוק אומנה לילדים יש הוראות שנוגעות להעברת מידע, לשמירה על סודיות, לדוגמה סעיף 48(ב) קובע שאומן זכאי לקבל מידע חינוכי ורפואי שקשור לילד וסעיף 48(ג) נוגע לשמירה על סודיות

איילת וולברג:      ההוראות האלה חלות "לעניין הגשת התביעה כאשר האומן יהיה זכאי לקבל ממטפל בילד כהגדרתו בחוק זכויות החולה או מהמוסד החינוכי שבו לומד הילד בתקופת האומנה כל מידע על הילד שהורהו של הילד זכאי לקבלו, לרבות מידע חינוכי ורפואי ובכלל זה מידע פסיכולוגי ופסיכיאטרי ככל שהמידע נדרש לשם קיום אחריותו וחובתו לטפל בילד ולשמור על טובתו ובשים לב לחוק בהגנה על פרטיות הורה הילד ככל שהמידע נוגע אליו"

איילת וולברג:      בסעיף קטן (ג) שקובע חובה של שמירה בסוד מידע על הילד או על בני משפחתו שהגיע לפי חוק זה, אסור להם לגלות אותו לאחר ולא לעשות בו כל שימוש וכולי

איילת וולברג:       אני נותנת דוגמה לשתי הוראות בחוק אומנה לילדים שרלוונטיות לגבי הגשת תביעה ויש גם הוראות אחרות

איילת וולברג:  לכן אנחנו אומרים שהגשת התביעה תהיה גם בהתאם לחוק אומנה לילדים ובוודאי בהתאם להוראות חוק הביטוח הלאומי

איילת וולברג:  לא צריך לציין את זה כי אנחנו נמצאים כבר בתוך חוק הביטוח הלאומי

איילת וולברג:      (2)	הגיש אומן תביעה לגמלת ילד נכה כאמור בפסקה (1), תשולם לו הגמלה בעד התקופה שבה הילד הושם אצלו באומנה שתחילתה ב-1 בחודש שבו הילד הושם אצלו כאמור, בכפוף להוראות סעיף 296, ובלבד שבמועד הגשת התביעה לגמלה חלף חודש לפחות מהמועד שבו הושם אצלו הילד באומנה

דבורה ביטון: משפחת האומנה מקבלת רטרואקטיבי?     

איילת וולברג: שני דברים

איילת וולברג:  אמרנו שלגבי גמלת ילד נכה חלות ההוראות הרגילות לפי חוק הביטוח הלאומי

איילת וולברג:  לפי ההוראות האלה יש לנו לדוגמה את תקנה 5(א) לתקנות ילד נכה שקובעות שגמלה לפי התקנות תשולם בעד תקופה שמתחילה ב-1 בחודש שבו הוגשה התביעה לגמלה וקובעות גם תשלום רטרואקטיבי של עד 12 חודשים

קריאה: כמובן בכפוף למועד הקובע לקצבה

איילת וולברג: מאחר ואנחנו כותבים כאן ומגדרים שהאומן יקבל את התשלום רק בעד התקופה שהילד הושם אצלו באומנה, לא רוצים שיובן באיזושהי צורה שהוא גם זכאי לקבל עבור תקופה שהיא יותר מה-12 חודשים רטרואקטיבית לפי חוק הביטוח הלאומי

איילת וולברג:  זאת אומרת, אם לדוגמה הוא מגיש את התביעה לאחר ארבע שנים שהילד נמצא אצלו באומנה, למרות שאין סיבה, הוא יקבל שנה אחורה

איילת וולברג:  אבל אם הילד לדוגמה הושם אצלו באומנה רק שלושה חודשים קודם, הוא יקבל רק עבור אותם שלושה חודשים

דבורה ביטון: משפחות אומנה גם מקבלות איזושהי קצבה עבור הילד

נטלי מופסיק: הן מקבלות דמי אחזקה ממשרד הרווחה

דבורה ביטון: יש איזו התנגשות?     

נטלי מופסיק: לא

נטלי מופסיק:  הן ימשיכו לקבל את דמי האחזקה המינימליים, כל משפחות האומנה

נטלי מופסיק:  כרגע הסכום עומד על 2,400 שקלים

נטלי מופסיק:  אנחנו עובדים על עדכון התעריף הזה

נטלי מופסיק:  כרגע דמי האחזקה הבסיסים עומדים על 2,400 שקלים והם יקבלו את זה מהמוסד לביטוח לאומי בנוסף לקצבת הילד הנוכה

ישראל אייכלר: איך אנחנו מונעים מצד אחד כפל תשלום ומצד שני מצב שבו, את אומרת 12 חודשים אחורה, מישהו קיבל את הכסף עבור 12 החודשים האלה

איילת וולברג: אנחנו אומרים שהאומן מקבל רק בעד התקופה שהילד אצלו באומנה

ישראל אייכלר: בינתיים בשנה הזאת עד שהוא לא סידר, הביטוח הלאומי משלם להורים

איילת וולברג: נכון

איילת וולברג:  זה בעצם מדי חודש בחודשו

איילת וולברג:  לכן אומרים שזה מתחיל מה-1 בחודש בו הילד הושם אצלו באומנה

איילת וולברג:  כל אותו חודש שהילד הושם אצלו באומנה, הוא יקבל את הגמלה

ישראל אייכלר: את אומרת רטרואקטיבית חודשים

איילת וולברג: אבל זה רק אם הילד היה אצלו באומנה

ישראל אייכלר: אם הוא כבר היה אצלו

איילת וולברג: כן

ישראל אייכלר: למי שילם הביטוח הלאומי בשנה הזאת?     

איילת וולברג: הוא לא שילם

נטלי מופסיק: בתקופה הזאת הביטוח הלאומי לא שילם

איילת וולברג: בפסקה הזאת אנחנו מסדירים מצב שבו לא שולמה גמלת ילד נכה לפני שהילד הושם באומנה

ישראל אייכלר: זאת אומרת, ברגע שהביטוח הלאומי יודע שהילד עבר לאומנה, אתם מפסיקים את התשלומים?          

שרית מזרחי: הם לא שילמו

שרית מזרחי:  ביטוח לאומי לא שילם גמלה על הילד הזה כשהוא היה באומנה

ישראל אייכלר: מה קורה עם ילד שכבר היה בבית הוריו?         

שרית מזרחי: אלה הנסיבות הראשונות כאשר אז אנחנו רוצים לשמור על רצף

שרית מזרחי:  ההורים הביולוגים יקבלו עד לסוף החודש אז הילד הועבר לאומנה ומה-1 בחודש שלאחר שהילד הושם באומנה, מי שיקבל את הגמלה אלה כבר הורי האומנה

ישראל אייכלר: זה אוטומטית

יסמין פרידמן: כל הפינות סגורות

יסמין פרידמן:  יפה מאוד

איילת וולברג: קיבלתי הערה ממשרד המשפטים שלא צריך לציין שההגשה תהיה בכפוף להוראות סעיף 296

איילת וולברג:  את רוצה להסביר?      

לודמילה אליאסיאן: אני חושבת שסעיף 296 חל לגבי כל תביעה לגמלת כסף ואנחנו לא מציינים את זה בכל חקיקה ראשית כי זאת ברירת המחדל

לודמילה אליאסיאן:  להפך, כל פעם שאנחנו רוצים לסטות מההוראה הזו שהיא חלה לגבי כל גמלת כסף, אנחנו מציינים אותה

איילת וולברג: מבחינתי אפשר למחוק את זה

איילת וולברג:  הסיבה שכתבנו את זה היא כדי שיובן שגם אם אנחנו אומרים שמשולמת לו גמלה בעד תקופת האומנה, זה לא יהיה יותר מהתקופה של ה-12 חודשים רטרואקטיבית לפי סעיף 296 ולפי מה שאת אומרת זה ברור גם אם לא כותבים את זה

איילת וולברג:  אני מוחקת את זה מהנוסח בפסקה (2)

איילת וולברג:      אני עוברת להקראת סעיף קטן (ג)

איילת וולברג: זה מסדיר את תום התקופה של התשלום, גם כדי לשמור שזה לא יהיה באמצע חודש וידעו מתי להתחיל לשלם להורה הביולוגי או אם הילד עבר למסגרת אחרת יחולו הוראות אחרות

איילת וולברג:  המועד הקובע הוא ה-1 בחודש שלאחר המועד שבו הסתיימה האומנה

איילת וולברג: ההוראה הזאת היא הסדר שנועד להיות הסדר דומה להסדר שקבוע ודיברתי עליו קודם בסעיף 222ב לגבי תא משפחתי שיש בו יותר מילד נכה אחד

איילת וולברג:  סעיף 222ב נוגע להורים הביולוגיים שיש להם יותר מילד נכה אחד וכאן אנחנו מסתכלים על התא המשפחתי, על משפחת האומנה

איילת וולברג:  זאת אומרת, להבנתי גם אם למשפחת האומנה יש לדוגמה ילד ביולוגי שהוא נכה וגם הושם אצלם ילד באומנה, יוצא שיש יותר מילד אחד

ישראל אייכלר: או שהושמו אצלם שני ילדים

איילת וולברג: או שני ילדים ויותר

ישראל אייכלר: אנחנו רוצים לתמרץ אנשים שיסכימו לקבל

ישראל אייכלר:  גם כך זו מצווה גדולה מאוד

איילת וולברג: ההוראה הזאת נועדה לאפשר תשלום של 50 אחוזים תוספת לגבי כל ילד

איילת וולברג:      לפני שאני אקריא את פסקה (ה), אני אציג את הסוגייה

איילת וולברג:  גורמי המקצוע חשבו שזו סוגייה שכדאי להעלות בוועדה כסוגייה להכרעה של חברי הכנסת כי זה עניין רגיש והוא מעלה שאלות

איילת וולברג:      סעיף 310(א1) לחוק הביטוח הלאומי קובע זכאות למענק במקרה פטירה של הילד ואני קריא את הסעיף

יסמין פרידמן: מה גובה המענק?     

קריאה: 9,000 שקלים

איילת וולברג: אני מקריאה את הסעיף: "נפטר ילד נכה כהגדרתו בסעיף 221 שהייתה משתלמת בעדו למבוטח גמלה לפי סימן ו' לפרק ט', ישולם למבוטח האמור מענק בסכום השווה לסכום הבסיסי"

איילת וולברג:  השאלה היא האם במקרה שהתשלום עכשיו של הגמלה מועבר לאומן, האם גם מענק הפטירה אמור להיות משולם לאומן או שאמור להישאר אצל המשפחה הביולוגית

יסמין פרידמן: מה מציע הצוות המקצועי?         

דבורה ביטון: אני הייתי מציעה חצי-חצי, זו שילדה וזו שגידלה

רחל איגר לוין: עד היום כשנפטרו ילדים בזמן האומנה, מי שטיפל בנושא הקבורה והמצבה הייתה משפחות האומנה

רחל איגר לוין:  כיוון שזה רגיש, בחשיבה המשותפת להכרעה

רחל איגר לוין:  הדבר הנוסף שחשבנו עליו זה כמה זמן הילד נמצא במשפחת האומנה כדי שהמשפחה תקבל את מענק הפטירה

קריאה: אנחנו חשבנו על 18 חודשים שהם שנה וחצי

קריאה:  אפשר להחליט על שנה

נטלי מופסיק: זה לשיקול דעת חברי הכנסת

יסמין פרידמן: אני חושבת שזה צריך להיות לשיקול דעתכן

יסמין פרידמן:  אתן הצוות המקצועי, אתן אלה שנמצאות בשטח, אתן אלה שרואות את המשפחות

יסמין פרידמן:  אני חושבת שאני מקבלת את דעתן

נטלי מופסיק: אנחנו כן חושבים שזה נכון שמשפחות האומנה יקבלו את התשלום הזה

נטלי מופסיק:  מהניסיון שלנו משפחות האומנה כשהילדים נמצאים אצלן תקופה ארוכה, הן אלה שמטפלות בכל ההוצאות של המצבה ובאמת התשלום של ה-9,000 שקלים הוא מעט מההוצאות

נטלי מופסיק:  זאת סוגייה שאנחנו משאירים לשיקול דעת חברי הכנסת

נטלי מופסיק:  אנחנו חושבים שנכון לשלם למשפחות האומנה

נטלי מופסיק:  כרגע כתוב 18 חודשים ומצדנו אפשר להעלות את התקופה גם ל-24 חודשים וזה ייתן ביטחון יותר גדול

נטלי מופסיק:  שוב, זאת החלטה שאנחנו משאירים לוועדה

ישראל אייכלר: אני רוצה לומר לכם שמצד אחד הסימפטיה למשפחת האומנה היא גדולה מאוד

ישראל אייכלר:  הזכות של הירושה של הילד שייכת להורים הביולוגים, כך אומרת ההלכה וזה מה שקובע

ישראל אייכלר:  הוצאות הקבורה וכל הדברים האלה, הסכום בניכוי הוצאות הקבורה, המצבה וכולי יינתנו למשפחת האומנה שתטפל בדברים האלה

נטלי מופסיק: אני לא חושבת שזה סכום שיספיק

נטלי מופסיק:  מעבר לעובדה שקשה לעשות חלוקה של הסכום הזה, לדעתי אם גובה המענק הוא 9,000 שקלים, אני לא בטוחה שהוא מכסה יותר מאשר מצבה

שרית מזרחי: הוצאות קבורה, לא משלמים

ישראל אייכלר: כולל מצבה

ישראל אייכלר:  על מצבה משלמים?     

שרית מזרחי: לא משלמים

ישראל אייכלר: אני דיברתי על מצבה

דבורה ביטון: הביטוח הלאומי משלם את זה

שרית מזרחי: לא, לא משלמים עבור מצבה

שרית מזרחי:  רק הוצאות קבורה לחברת קדישא

ישראל אייכלר: לכן אני אומר שיש הוצאות של הטיפול, של המצבה ועוד, וזה מה שמגיע לאומן

דבורה ביטון: הם לא אלה שיושבים שבעה על הילד

יסמין פרידמן: הם טוענים שטכנית זה מאוד קשה לחשב כמה תעלה מצבה וסוג המצבה

יסמין פרידמן:  לי יש איזושהי הצעת פשרה והיא שאולי יחולק הסכום הזה לחצי-חצי

ישראל אייכלר: בעיקרון אסור לעשות את זה

ישראל אייכלר:  להורים הביולוגיים אסור לעשות את זה שגם הם צד כאן

דבורה ביטון: יש גם את ממד הזמן כי ילד האומנה יכול להילקח לאומנה גם כשהוא בן 12

ישראל אייכלר: אנחנו עוד נדבר על הזמן שהוא היה

ישראל אייכלר:  זה עניין טכני

ישראל אייכלר:  18 חודשים או יותר או פחות

ישראל אייכלר:  העניין של הירושה של הילד, הכול הוא של ההורים הביולוגים

דבורה ביטון: אולי הם יישאו בהוצאות הקבורה

דבורה ביטון:  ההורים הביולוגים לא ישבו שבעה על הילד? מן הסתם הם חלק מהאירוע

נטלי מופסיק: מהניסיון שלנו, כשילד באומנה נפטר זה אחרי הרבה שנים שהוא נמצא שם ויש פחות קשר עם ההורים הביולוגים

נטלי מופסיק:  צריך לומר כאן בכנות שלא תמיד הם יושבים שבעה ולא תמיד נמצאים בקשר

נטלי מופסיק:  יכול להיות שאפשר להעלות את זה אפילו לתקופה יותר ארוכה, אפשר לחשוב על 24 חודשים או על 36 חודשים שהילד שם

ישראל אייכלר: אני שוב אומר שהעובדה המציאותית, לא הלכה ולא שום דבר אחר, שהילד לצערנו נפטר ואז נגמרה האומנה

ישראל אייכלר:  אני יכול לומר שהיות והם רוצים לעשות לו מצבה יפה, הם רוצים לעשות לו הלוויה יפה חוץ ממה שהביטוח הלאומי משלם לחברות קדישא, את זה אפשר לנכות מהמענק ואת השאר צריך לתת להורים הביולוגים

נטלי מופסיק: אבל טכנית הם אומרים שאי אפשר

נטלי מופסיק:  הסכום הוא כסכום אחד ואי אפשר לחלק אותו

ישראל אייכלר: תעשו תחשיב כמה פחות או יותר עולה היום מצבה ותגידו לנו

דבורה ביטון: יש סוגי אומנה

דבורה ביטון:  כמו שהיא אומרת יש את האומנה עם ניתוק קשר אבל יש גם אומנה פתוחה

ישראל אייכלר: אני לא מפלה בין לבין

ישראל אייכלר:  אני כמחוקק לא יכול להיכנס למשפחה כזאת ולמשפחה אחרת

ישראל אייכלר:  כמה פחות או יותר עולה מצבה, נעשה חישוב

ישראל אייכלר:  אני מוכן לעשות הפסקה של חמש דקות כדי לברר כמה היא עולה

נטלי מופסיק: אדוני, זו סוגייה מאוד סבוכה

ישראל אייכלר: אני שואל שאלה פשוטה

ישראל אייכלר:  כמה עולה מצבה?     

שרית מזרחי: אנחנו לא יודעים

שרית מזרחי:  ביטוח לאומי לא יכול להיכנס לחישובים מה גם שהתשלומים האלה הם תשלומים אוטומטיים

שרית מזרחי:  בגלל זה אנחנו רצינו שיהיה מנגנון חד ערכי לפיו אנחנו נגיד למערכת - - -     

דבורה ביטון: איך אנחנו עושים את זה עם משפחות החטופים, שאת ה-90,000 שקלים כן אפשר לחלק?     

שרית מזרחי: אני יכולה לומר לך שעשיתי את זה ועשינו את זה ידנית כי זו קבוצה קטנה

שרית מזרחי:  ישבנו עם טבלה

דבורה ביטון: כמה משפחות אומנה יש לכם?      

נטלי מופסיק: אני מציעה שככל שזה מה שהוועדה סבורה, בואו נשאיר את התשלום להורים הביולוגיים

נטלי מופסיק:  מבחינתנו ניתן להשאיר את התשלום להורים הביולוגיים

ישראל אייכלר: את מה אני אומר עכשיו אתם יכולים לחלק? לתת חלק להורים הביולוגיים וחלק להורי האומנה?     

קריאה: טכנית אי אפשר

ישראל אייכלר: זה צריך להיות הכול או לא כלום?     

נטלי מופסיק: אדוני, מבחינתנו מקובל להשאיר את הכול להורים הביולוגיים

נטלי מופסיק:  אני מבינה שזה מנגנון מסובך לביטוח הלאומי

נטלי מופסיק:  זה כזה רגיש וסבוך שאין אפילו עמדה ברורה

ישראל אייכלר: אם הייתה לכם אפשרות לנכות את הוצאות המצבה והדברים האלה מההורים האומנים שיעשו את העובדה, הייתי מבקש לעשות זאת אבל אם אתם אומרים שאי אפשר, ברגע שהילד נפטר, תמה האומנה וכל השאר אלה הזכויות של ההורים הביולוגיים

נטלי מופסיק: מקובל עלינו

יסמין פרידמן: אתה לא רוצה להכניס איזושהי הסתייגות?     

ישראל אייכלר: הם לא רוצים

יסמין פרידמן: לא, הסתייגות קטנה שמקלה שאם הילד נניח היה כבר חמש שנים באומנה, שהכסף כן יגיע להורי האומנה?     

דבורה ביטון: הם מנותקי קשר

ישראל אייכלר: כך אני פוגע בהורים הביולוגיים

ישראל אייכלר:  קחי בחשבון שזה לא עניין שאני יכול לתת גם להם וגם להם מה היה הכי טוב, אבל אני הולך לקחת את הזכות הבסיסית של הורים של ירושת בנם

ישראל אייכלר:  זה כמו שאני אלך לאדם שנניח לא טיפל בהוריו ושכן טוב טיפל בהם – מה שקורה במקרים רבים – ואני אומר לבן תודה רבה, התעוררת? אבא נפטר ואתה בא לקחת את הירושה? ונותן אותה לשכן

ישראל אייכלר:  אני לא יכול לעשות חוק כזה

יסמין פרידמן: למרות שזה צודק

ישראל אייכלר: אפילו אם זה צודק, אין דבר כזה

איילת וולברג: בהקשר הזה אני רוצה לשאול את הביטוח הלאומי

איילת וולברג:  להבנתי לפחות המענק הזה, הם לא מסתכלים עליו כירושה אלא יש לו איזושהי תכלית

איילת וולברג:  מה מבחינתכם התכלית של המענק הזה?     

שרית מזרחי: לאורך השנים זה השתנה

שרית מזרחי:  זה יכול להיות להוצאות המצבה, זה בעיקר גם איזשהו המשך להסתמכות של המשפחה על הכספים האלה ויכול להיות שזה מעין הסתגלות

קריאה: הסתגלות אבל לא ירושה

ישראל אייכלר: כל הגמלאות שאנחנו נותנים, אנחנו נותנים לנכה

שרית מזרחי: לא, זה להורים

ישראל אייכלר: כל הגמלאות שאני נותן, אני נותן לנכה

ישראל אייכלר:  כמובן שהנכה לא מסוגל לקחת את הכסף ולכן האומן מקבל

ישראל אייכלר:  ברגע שהנכה נפטר, הגמלה הסתיימה

ישראל אייכלר:  את רוצה להיטיב ולכן אני הצעתי שתיטיבו בעניין המצבה והקבורה כדי שהמשפחה האומנת תוכל ליצור את הקשר ולקבל את זה אבל בשום אופן אני לא מוכן לשלול את זכותם האבהית והאימהית של ההורים הביולוגיים

נטלי מופסיק: נראה לי שמקובל על כולנו שנשאיר את זה אצל ההורים הביולוגיים

ישראל אייכלר: אם אתם לא יכולים לחלק, ברירת המחדל ראשונה היא שזה שייך למשפחה, הילד הוא ילד של האבא והאימא שלו

נטלי מופסיק: כלומר, למעשה למחוק את הסעיף המוצע

ישראל אייכלר: בוודאי

ישראל אייכלר:  אגב, אני רוצה לצאת מתוך הנחה שרוב רובם של ההורים הביולוגיים, האבא והאימא, נשארים אבא ואימא גם כאשר הם לא יכולים ולא מסוגלים לטפל בילד

ישראל אייכלר:  אם יש מקרים שלא, זה הלא נורמלי

ישראל אייכלר:  הנורמלי הוא שהאבא, האימא והילד הם חטיבה אחת

איילת וולברג: אני מוחקת מהנוסח את סעיף קטן (ה) בנוסח המוצע שנמצא בעמוד 2

איילת וולברג:  אני עוברת לסעיף קטן (ו) שיהפוך להיות סעיף קטן (ה), סעיף ההגדרות

ישראל אייכלר: ההורים יקבלו את המענק הזה?     

איילת וולברג: שרית, האם מבחינתכם ברור ועולה מהנוסח של סעיף 310(א1) שההורים הביולוגיים יקבלו?     

שרית מזרחי: משתלמת בעדו למבוטח גמלה לפי

שרית מזרחי:  שהייתה משתלמת

ישראל אייכלר: האם כאשר אנחנו מוחקים את הסעיף ברור שזה חוזר להורים הביולוגים?     

דבורה ביטון: מענק שההורים מקבלים, שהוא יעבור להורים הביולוגים ולא למשפחות האומנה

נטלי מופסיק: האם ההורים הביולוגיים הם לא ברירת המחדל? זו ברירת המחדל כרגע

איילת וולברג: אני שואלת מבחינת איך שזה מנוסח

ישראל אייכלר: אני לא רוצה שיקרה מצב שלא יקבלו, לא אלה וגם לא אלה

איילת וולברג: אני אמשיך להקריא את הנוסח ובינתיים תחשבו על פתרון

ישראל אייכלר: אני רוצה שתוודאו לפני ההצבעה שהכסף הולך להורים הביולוגיים ואז אנחנו נוכל להמשיך

ישראל אייכלר:  אם אתם וצים הפסקה של חמש דקות, נעשה הפסקה

נטלי מופסיק: או שבינתיים אפשר להתקדם לחוק האומנה

איילת וולברג: בסעיף זה -      

איילת וולברג: 	את ההגדרות שואבים מחוק אומנה לילדים

איילת וולברג: 	 	זה הסעיף בסימן ו' לפרק ט' לחוק הביטוח הלאומי

איילת וולברג:       בעמוד 3 אנחנו מתקנים בתיקון עקיף את חוק אומנה לילדים

איילת וולברג: בחוק אומנה לילדים, התשע"ו-2016 –     

איילת וולברג: סעיף 43(ד) קובע שבעניינים מסוימים הם מנויים בפרטים 2 עד 5 שבתוספת הראשונה, בייצוג בהליכים משפטים ובכל עניין אחר שפורט בהסכם עם האומן תחול על האומן החובה ליידע את הורי הילד ישירות או באמצעות מנחה האומנה שמונה לילד זמן סביר מראש על תוכניותיו בקשר לילד ועל כוונתו לתת הסכמה לאשר פעולה של הילד או לייצגו

איילת וולברג:      תכף נגיע לתיקון לתוספת הראשונה בו מוצע להוסיף את פרט 12 ולתת סמכות לאומן להגיש תביעה לגמלת ילד נכה

איילת וולברג:  קיבלתי עמדה מגורמי המקצוע לפיה חשוב שבמקרה כזה שהוא מגיש תביעה לגמלת ילד נכה, מכיוון שיש לכך השלכות - ואולי הם יוכלו לפרט אילו השלכות - על העתיד של הילד, האומן יצטרך ליידע את הורי הילד זמן סביר מראש לפני שהוא מגיש את התביעה

איילת וולברג:  בתיקון שמוצע בפסקה (1) אנחנו מוסיפים את זה לסעיף 43(ד) כך שתחול החובה הזאת לגבי הגשת התביעה לגמלה

נטלי מופסיק: אני אסביר

נטלי מופסיק:  הגשת תביעה לקצבת ילד נכה, כמובן חוץ מהעובדה שבסך הכול היא מיטיבה עם הילד כי מדובר בהוצאות הטיפול ובסיוע בעומס הטיפולי שנמצא על הורים, בסוף יכולות להיות לזה השלכות גם על גיוס לצבא וגם על עוד כל מיני דברים במהלך החיים

נטלי מופסיק:  כמובן שעדיין זו סמכות של הורה האומנה להגיש את התביעה אבל כן נכון, בתוך מערכת היחסים חשבנו שנכון ליידע גם את ההורה הביולוגי, האומן יידע באמצעות מנחה האמנה או באמצעות המחלקה לשירותים חברתיים, על הכוונה להגיש תביעה לקצבת ילד נכה כך שככל שההורה הביולוגי יביע התנגדות, נפנה לבית המשפט ונבקש מבית המשפט לאשר את זה

נטלי מופסיק:      אני רוצה להאמין שרוב ההורים לא יתנגדו לדבר הזה כי בסופו של דבר זה חיובי וזה לטובת הילד ובכל זאת ראינו לנכון לא למחוק את ההורה הביולוגי וכן לתת לו את ההזדמנות להביע עמדה לפני שהתביעה מוגשת

איילת וולברג: כמובן ככל שהוא לא מסכים לכך

נטלי מופסיק: הכול יקבל ביטוי באישור מנחה האומנה

נטלי מופסיק:  כשנגיע לתוספת נציין את זה

נטלי מופסיק:  ככל שהוא מסכים, זה יהיה כתוב באישור וככל שהוא לא מסכים, אנחנו נפנה לבית משפט ויהיה צורך באישור בית המשפט

איילת וולברג: בסעיף 46 –     

איילת וולברג: סעיף 46 הוא סעיף שקובע הוראות לעניין תשלומים לאומן ואפוטרופסות על רכוש הילד

איילת וולברג:  יש שם לדוגמה בסעיף קטן (ג) הוראה שאומרת ש"לא יקבל אומן כספים מכל מקור אחר פרט לאמור בסעיפים קטנים (א) ו-(ז)" - ותכף נתקן גם את סעיף קטן (ז) – לשם מימון אחזקתו של הילד"

איילת וולברג:      גם סעיף קטן (ו)(1) קובע שהטבות ותגמולים המגיעים לילד לפי כל דין וגמלאות שהילד זכאי להן מהמוסד לביטוח לאומי, ישולמו לאפוטרופוס על רכוש הילד אבל ממעטים קצבת שאירים לפי סעיף 252 לחוק הביטוח הלאומי

איילת וולברג:  מוצע לתקן כאן גם למעט גמלת ילד נכה לפי סימן ו' לפרק ט' לחוק האמור, כלומר, גמלת ילד נכה לא תשולם לאפוטרופוס על רכוש הילד אלא לאומן

איילת וולברג:  לכן נדרש לתקן את סעיף קטן (ו)(1)

איילת וולברג:      כמו שציינתי, מוצע גם לתקן את סעיף קטן (ז)

איילת וולברג:  עד היום לפי החוק גמלת ילד נכה לא הייתה משולמת לאומן אלא כל ההטבות והזכויות שניתנות בעד ילד שבעדו משולמת גמלת ילד נכה כן היו משולמות לאומן

איילת וולברג:  אנחנו מתקנים את סעיף קטן (ז) ונקבע שהאומן יהיה זכאי לקבל גם את הגמלה עצמה, את התשלום של הגמלה עצמה, וגם כמובן את כל הזכויות וההטבות שנלוות

יצחק פינדרוס: זאת מהות החוק

איילת וולברג: זאת מהות החוק

קטן יבוא: "(ז)	על אף האמור בסעיף זה, אומן זכאי לקבל גמלה לפי סימן ו' לפרק ט' לחוק הביטוח הלאומי בעד ילד נכה שהושם אצלו באומנה (בסעיף קטן זה – גמלת ילד נכה), וכן הטבות וזכויות הניתנות לפי כל דין בעד ילד שבעדו משולמת גמלת ילד נכה והטבות הניתנות על ידי גוף ציבורי, לפי הסכם או נוהג, בעד ילד כאמור"

קטן יבוא:      באילו הטבות לדוגמה מדובר? יש לכם דוגמאות?         

נטלי מופסיק: ארנונה, חשמל, תעודת נכה

קריאה: תו נכה רכב הולך לאומנה או למשפחה הביולוגית?         

שרית מזרחי: קצבת ניידות מתנהגת אחרת

שרית מזרחי:  זאת זכאות של הילד

נטלי מופסיק: אני מבקשת להתייחס לסעיף (ו)(1)

נטלי מופסיק:  קצבת שאירים משולמת למשרד הרווחה

נטלי מופסיק:  אני לא בטוחה שנכון לשים שם גמלת ילד נכה

נטלי מופסיק:  זה מופיע בסעיף (ז)

נטלי מופסיק:  למה צריך להוסיף את זה גם בסעיף (ו)(1)?     

איילת וולברג: מוצע להוסיף את זה ב-(ו)(1) כי לפי סעיף זה קבוע שכל גמלה שהילד זכאי לה מהמוסד לביטוח לאומי, תשולם לאפוטרופוס על רכוש הילד

איילת וולברג:  אם אנחנו רוצים לאפשר את תשלום הגמלה לאומן, אנחנו ממעטים - - -     

נטלי מופסיק: כתוב בסעיף (ז) בצורה מפורשת

איילת וולברג: אבל כתוב למעט הטבות וזכויות כאמור בסעיף קטן (ז) ולמעט גמלאות, הטבות וזכויות כאמור בסעיף קטן (ז)

איילת וולברג:  המהות היא שהגמלה תשולם לאומן ולא לאפוטרופוס

נטלי מופסיק: זה ברור

נטלי מופסיק:  בזה אין ספק

איילת וולברג: אם תהיה לכם אחר כך איזושהי הערה לנוסח אותו נצטרך לחדד, יהיה אפשר לחדד את הנוסח

11 יבוא: "12

11 יבוא: 	הגשת תביעה לגמלת ילד נכה לפי סימן ו' לפרק ט' לחוק הביטוח הלאומי, באישור מנחה האומנה שמונה לילד, ובכלל זה ביצוע הפעולות הנדרשות לשם הגשת התביעה והטיפול בה"

11 יבוא:      לפי סעיף 43(א), לאומן יש סמכות בכל עניין הקשור בחיי היום יום של הילד ובכלל זה בעניינים המנויים בתוספת הראשונה, סמכות בלעדית לתת הסכמה ולאשר פעולות של הילד ולייצגו ככל הנדרש לרבות בהליכים משפטיים למיצוי זכויותיו של הילד וכולי, והכול אלא אם כן הוגבלה סמכותו של האומן כאמור בסעיף קטן (ב)

11 יבוא:      מוצע להוסיף לעניינים שמנויים בתוספת גם את הסמכות להגיש תביעה לגמלת ילד נכה וגם לבצע את כל הפעולות שנדרשות לשם הגשת התביעה והטיפול בה

11 יבוא:  לדוגמה, להבנתי להביא את הילד לבדיקה רפואית בוועדה רפואית לשם קביעת הזכאות לגמלה וכל פעולה אחרת שנדרשת לשם הגשת התביעה

נטלי מופסיק: כמובן גם הגשת ערר ככל שזה יידרש

נטלי מופסיק:  מבחינתנו ומבחינת המוסד לביטוח לאומי גם זה נכלל בסמכויות האומן

איילת וולברג: לפני שאני עוברת לסעיף 4 בעמוד האחרון - לפני הוראות התחילה והוראת המעבר - יש עוד כמה שאלות לדיון שנוגעת להסדר עצמו

איילת וולברג:  אני מציעה לעבור עליהן ולראות שההסדר מקיף את כל הדברים שתרצו להכניס בו

איילת וולברג:      השאלה הראשונה היא האם ייתכן מצב שבו ילד נכה קיבל תשלום מוגדל ממשרד הרווחה והביטחון החברתי בסכום גבוה יותר מגמלת ילד נכה שתתקבל בהתאם להוראות הדין החדש

ישראל אייכלר: איך זה ייתכן?     

נטלי מופסיק: זה ייתכן

נטלי מופסיק:  יש ילדים שמקבלים את הסל המקסימלי שהוא משהו בסביבות 4,800 שקלים

נטלי מופסיק:  ככל שביטוח לאומי לצורך העניין יכיר בזכאות של 50 אחוזים לדוגמה שהיא משהו כמו 1,700 שקלים פלוס דמי אחזקה מינימליים שלנו, הסכום מגיע לכ-4,100 שקלים ו נוצר איזשהו פער בין הסכום המקסימלי שהוא קיבל על-ידינו לבין הסכום הנוכחי

ענבר זיתון: אנחנו כמינהל מוגבלויות – זה גם אושר בוועדת התעריפים של המשרד – נעשה את ההשלמה לסכום שהמשפחה מקבלת היום

ענבר זיתון:  ילדים שנמצאים היום, לא ייפגעו מבחינת המהלך החדש

ישראל אייכלר: יופי

ישראל אייכלר:  מה את רוצה יותר? יש פה צדק כי אי אפשר לקפח אדם שכבר קיבל

איילת וולברג: לגבי התקופה שתחלוף עד יום תחילתו של החוק – תכף נקריא את ההוראה של התחילה – מה יקרה בתקופה עד יום התחילה בה יוכלו להתחיל לקבל את התשלום המוגדל ממשרד הרווחה

נטלי מופסיק: גם שם אנחנו נמשיך לשלם בהתאם לתשלום היום עד המועד שבו ביטוח לאומי יתחיל לשלם את הקצבאות

ישראל אייכלר: בכמה זמן מדובר?     

נטלי מופסיק: תכף נדון בסוגייה

איילת וולברג: תכף נקריא את הסעיף של יום התחילה ותוכלו להחליט

איילת וולברג:      כן חשוב לי לציין לפרוטוקול ובפני חברי הכנסת שהסמכות של משרד הרווחה לפי סעיף 46(א) לשלם לילד תשלום לפי הצרכים שלו, אומן יקבל מהמשרד במישרין או באמצעות הגוף המפעיל תשלומים בעבור הוצאות שיאפשרו לו לספק את צורכי הילד לרבות צרכיו המיוחדים בהתאם לתוכנית הטיפול, שזה הסעיף שמכוחו היום משלמים את התשלום המוגדל למשפחות האומנה עם הילדים הנכים, הוא בעצם נשאר כפי שהוא

איילת וולברג:  זאת אומרת, במקרים המתאימים, אם מתעורר איזשהו מקרה פרטני או איזשהו צורך כן לשלם למשפחת אומנה תשלום מוגדל כי רואים שההסדר המוצע לא נותן מענה לבעיה או שיש עוד צורך שלא ניתן לו מענה על ידי גמלת ילד נכה, עדיין נשארת לכם הסמכות ושיקול הדעת כן לתת תשלום מוגדל

איילת וולברג:  אני חושבת שזה חשוב שתדעו את זה לגבי כל מיני מקרים פרטניים שיכולים להתעורר בהמשך

איילת וולברג:  מכוחו הם יוכלו להמשיך – כפי שאמרו כאן עכשיו נציגי משרד הרווחה – לשלם את התשלומים כל עוד לא מקבלים גמלת ילד נכה ואף להשלים במקרה שבו גמלת ילד נכה בסכום נמוך יותר מזה שהם מקבלים היום

איילת וולברג:       הנושא האחרון הוא חידוד הוראות התחולה של הוראות ההסדר המוצע לגבי אומנת חירום

איילת וולברג:  אומנת חירום - לא מזמן היה לנו דיון בנושא של אומנת חירום – היא לתקופה של עד שלושה חודשים

איילת וולברג:  ניתן להאריך אותה באישור המפקח הארצי, מטעמים מיוחדים, לתקופה נוספת של שלושה חודשים

איילת וולברג:  זאת אומרת, גג עד חצי שנה

איילת וולברג:  עלתה השאלה האם נכון גם לגבי ילד שמושם באומנת חירום להחיל את ההסדר הזה שהתשלום יועבר לאומן

נטלי מופסיק: עשינו הבחנה בין הגשת תביעה לקצבת ילד נכה לבין קבלת קצבה קיימת

נטלי מופסיק:  כמו שאמרתי כבר קודם, הגשת תביעה לקבלת קצבת ילד נכה זו החלטה משמעותית

יסמין פרידמן: היא אורכת זמן

נטלי מופסיק: גם וגם זו החלטה שיש לה השלכות וציינתי גיוס לצבא אבל זאת באמת רק השלכה אחת

נטלי מופסיק:  לכן חשבנו שדווקא בגלל שאומנת חירום זו אומנה קצרת טווח והילד אמור לעבור לאיזושהי מסגרת יותר קבועה, לא נכון לתת להם את הסמכות להגיש את התביעה לקבלת קצבת ילד נכה, שוב, בגלל ההשלכות ובגלל שגם המחוקק לא ראה לנכון לתת להם עוד סמכויות חוץ ממה שנתן להם בשבוע שעבר, את הסמכות לטיפולים רפואיים

נטלי מופסיק:  הם לא יוכלו להגיש אבל עם זאת, ככל הוכר כבר הוכר כזכאי לקצבת ילד נכה, הם כן יקבלו את התשלום, ככל שהילד כבר מוכר

איילת וולברג: בהקשר הזה אני אציין שבהוראה הכללית לגבי הגשת קביעה, קבוע שבמועד הגשת התביעה צריך לחלוף חודש לפחות מהמועד שבו הושם הילד באומנה

איילת וולברג:  הבנתי מגורמי המקצוע שחשוב שתהיה איזושהי יציבות שיבינו שהילד באמת הולך להישאר באומנה

נטלי מופסיק: ההסדר לאומנת חירום הוא באמת איזשהו איזון בין קבלת החלטה לבין סיוע בטיפול

יסמין פרידמן: מה שהיא אומרת, זה מושלם

יסמין פרידמן:  אני מודה שאני אשת מקצוע ואתם באמת חשבתם על כל פרט הכי קטן וסגרתם את כל הפינות

יסמין פרידמן:  אני מאוד מעריכה את זה ומתרגשת

שרית מזרחי: אנחנו כן רוצות מאוד להודות לאיילת שליוותה אותנו ועבדה מאוד מאוד קשה כדי להביא את הנוסח הזה לכאן

איילת וולברג: עוד לא סיימנו

איילת וולברג:  תודה

איילת וולברג:  באמת עבדנו בשיתוף פעולה כולנו לקידום רצון חברי הכנסת

איילת וולברג: תחילתם של סעיפים 222ב(ב)(1) ו-306א לחוק העיקרי, כנוסחם בחוק זה, ארבעה חודשים מיום תחילתו של חוק זה

ישראל אייכלר: זה מחייב הסבר

איילת וולברג: כן

איילת וולברג:  זה מחייב הסבר

איילת וולברג:  אם לא כותבים שום הוראה אחרת, תחילה של חוק היא מיום פרסומו של החוק

איילת וולברג:  לכן לגבי ההוראות שנוגעות לחוק אומנה לילדים ייכנסו לתוקף ממועד פרסום החוק וזה נוגע גם לסמכות של ההורים להגיש תביעה

איילת וולברג:  לעומת זאת, ההוראות שנוגעות לתשלום עצמו לאומן שהיו מוסדרות כאן בחוק הביטוח הלאומי בסעיף 306א ייכנסו לתוקף רק ארבעה חודשים מיום תחילת החוק מכיוון שהביטוח הלאומי ביקש תקופת זמן של היערכות, להתחיל לשלם את הגמלאות האלה לאומנים ואולי הם יוכלו להסביר למה נדרשת להם תקופת ההיערכות הזאת

ישראל אייכלר: במיוחד הם צריכים להסביר כי אני יודע שבדברים אחרים גדולים מאוד הם עושים אותם ב-48 שעות או בשבוע ימים כאשר לפעמים מדובר במיליארדי שקלים

אלי אלאלוף: אני אסביר

אלי אלאלוף:  אני הייתי מנהלת תחום ילד נכה בביטוח הלאומי

אלי אלאלוף:  אני רוצה לברך על המהלך הזה, על החוק הזה

אלי אלאלוף:  אני אומר שכביטוח לאומי ובשיתוף עם משרד הרווחה המטרה שלנו היא שהמעבר יהיה חלק ורציף

אלי אלאלוף:  בסופו של דבר מדובר ב-700 ילדים שאני צריכה לבדוק אותם בפועל בוועדות

אלי אלאלוף:  הם צריכים להגיע אלי לוועדות

אלי אלאלוף:  זה לא משהו שיכול לקחת שבוע או שבועיים

ישראל אייכלר: מי צריך להגיע לוועדות?     

אלי אלאלוף: הילדים כדי לדעת כמה זכאות

אלי אלאלוף:  הנכות

ישראל אייכלר: זה משהו אחר

ישראל אייכלר:  למה שהחוק לא יחול מעכשיו והתהליכים שלכם לאישור הם לפי העבודה שלכם? אנחנו לא מגבילים את העבודה שלכם

ישראל אייכלר:  אני עכשיו צריך לחכות עד שתסיימו לראות את כל הילדים שהם במאגר?     

שרית מזרחי: לא

שרית מזרחי:  אנחנו רוצים לשמור על הרצף שהמשפחות מקבלות את הכסף

שרית מזרחי:  את התגמול המוגדל

שרית מזרחי:  אני לא רוצה שייווצר מצב שייקח בערך חודשיים-שלושה לבדוק את הילדים ואז אולי עוד שלושה חודשים נסיים וייקבע שיעור זכאות ואז אני אשלם רטרואקטיבית ואז יהיו שלושה חודשים שהמשפחות לא יקבלו תגמול מוגדל

שרית מזרחי:  ביקשנו, כדי לשמור על הרצף, שהם ימשיכו לקבל בתקופה הזאת את התגמול המוגדל ואנחנו כבר נתחיל לעשות לכל הילדים את הוועדות ולא תהיה מניעה לעשות אותן

ישראל אייכלר: משרד הרווחה יתחיל לשלם את התגמול המוגדל מיידית?     

נטלי מופסיק: לא

נטלי מופסיק:  אנחנו נמשיך לשלם את התשלום שאנחנו משלמים היום

קריאה: עד שהחוק ייכנס לתוקף

ישראל אייכלר: בהארכה הזאת אנחנו גורמים נזק לילדים

שרית מזרחי: לא

שרית מזרחי:  הם ממשיכים לקבל את הגמלה

נטלי מופסיק: הם יקבלו את התשלום שהם ממשיכים לקבל מאיתנו

ישראל אייכלר: זה הסכום הקטן יותר

נטלי מופסיק: סכום יותר נמוך

נטלי מופסיק:  נכון אדוני

ישראל אייכלר:  אתם מבינים מה אנחנו אומרים?      

נטלי מופסיק: אחרי שהם יקבלו את האישור, הם יכולים להגיש רטרואקטיבית כך שהם לא באמת מאבדים את הכסף

אלי אלאלוף: אי אפשר כפול

אלי אלאלוף:  אנחנו לא רוצים לעשות קיזוזים

איילת וולברג: אני ציין שלא רוצים שייווצר כפל תשלום

ישראל אייכלר: אתם לא יכולים לתת את ההפרש רטרואקטיבית? רק את ההפרש?     

נטלי מופסיק: חשבנו על זה

נטלי מופסיק:  זה מאוד מסובך

ישראל אייכלר: התחשיבים שלכם די משוכללים

ישראל אייכלר:  יש לי שאלה טכנית

ישראל אייכלר:  יהיה מאוד קשה לכם לשלם את ההפרש בין מה ששולם על ידי משרד הרווחה לבין מה שאושר לילד בחודשים הבאים? ברטרואקטיבי תשלמו רק את ההפרש

אלי אלאלוף: אלה 700 ילדים שאני לא מכירה אותם

אלי אלאלוף:  ביטוח לאומי לא יודע מי הם

אלי אלאלוף:  יכול להיות שהם שילמו 100 אחוזים ועכשיו הם יקבלו או את ה-100 אחוזים או את הקצבה הגבוהה יותר

אלי אלאלוף:  אני צריכה לבדוק אותם בפועל

אלי אלאלוף:  אם עכשיו החוק יעבור מה-1 במרס, יכול להיות מצב שאני אסיים לבדוק אותם

אלי אלאלוף:  כל הגשת התביעה מותנית בכך שהם יבואו אלי, יגישו תביעות, יגיעו לוועדות וכל הפרוצדורה

אלי אלאלוף:  אני אומרת שיכולה להיות סיטואציה , אם לוקחים את זה בחשבון, שמחודש מרס הם לא מקבלים לא ממני ולא מהרווחה

ישראל אייכלר: לא

ישראל אייכלר:  ברור שמשרד הרווחה צריך להמשיך כל עוד הילד לא מקבל ממקום אחר

ישראל אייכלר:  העניין הוא שההפרש בין מה שהוא מקבל היום במשרד הרווחה לבין מה שהוא מקבל על פי חוק זה, אתם תשלמו רטרואקטיבית לכמה חודשים שיארך לכם לבדוק

שרית מזרחי: אין לי סמכות לעשות קיזוזים כאלה והפרשים

שרית מזרחי:  אין לי בחוק

ישראל אייכלר: נעשה סעיף מתאים

שרית מזרחי: זה שיעור מיוחד

ישראל אייכלר: ארבעה חודשים זה המון זמן

שרית מזרחי: אם נוריד לשלושה חודשים?     

ישראל אייכלר: חודשיים זה מספיק

דבורה ביטון: עד שלושה חודשים

שרית מזרחי: שלושה חודשים

שרית מזרחי:  בסדר

שרית מזרחי:  אלה לא רק מסמכים

אלי אלאלוף: אלה גם פיתוחים

אלי אלאלוף:  אלה שתי מערכות

שרית מזרחי: שלושה חודשים

נטלי מופסיק: שלושה חודשים רק ביחס לסמכויות של ביטוח לאומי

נטלי מופסיק:  ביחס לסמכויות של אומנים זה ייכנס מיד ואנחנו נתחיל תהליכי הטמעה עם מנחות האומנה, הכנה של האישורים, איך מגישים, איזה מסמכים צריך לאסוף

נטלי מופסיק:  את החלק שלנו אנחנו נתחיל מיד עם מעבר החוק

יסמין פרידמן: שלושה חודשים, זה נראה לי הוגן וסביר

ישראל אייכלר: אם חברי הכנסת חושבים ששלושה חודשים זה סביר, בסדר, בהנחה שאתם ממשיכים לשלם

נטלי מופסיק: כן

נטלי מופסיק:  אנחנו ממשיכים לשלם

ישראל אייכלר: אם כן, נקבע 90 ימים

איילת וולברג: שלושה חודשים

ישראל אייכלר: בדרך כלל כאשר משרדי ממשלה כותבים ארבעה חודשים זה כי הם חושבים על חודשיים אבל הם מרוויחים עוד חודש

איילת וולברג: גמלת ילד נכה לפי סימן ו' לפרק ט' לחוק העיקרי תשולם לאומן כאמור בסעיף 306א לחוק העיקרי כנוסחו בחוק זה, בעד התקופה שמיום תחילתו של חוק זה ואילך

איילת וולברג:      זה משלים כדי שלא יהיה כפל

איילת וולברג:  התשלום לאומן מתחיל מיום התחילה, כמובן לפי הוראות ההסדר העיקרי שמדברות על ה-1 בחודש לגבי התקופה וכולי

ישראל אייכלר: נעבור להצבעה

ישראל אייכלר:  אני חושב שזאת זכות גדולה

איילת וולברג: כבוד היושב-ראש, אני רק אומר שבגלל שהוועדה ביקשה שסעיף 310א1 לחוק הביטוח הלאומי לגבי מענק הפטירה ישולם להורים הביולוגיים, אני רוצה לוודא אם בדקתם האם הנוסח בחוק הביטוח הלאומי כיום מאפשר את זה

שרית מזרחי: אנחנו חושבים שצריך להוסיף לסעיף

שרית מזרחי:  אני אקריא את כל הסעיף והיכן אנחנו חושבים שצריך להוסיף את המשפט: "נפטר ילד נכה כהגדרתו בסעיף 221 הייתה משתלמת בעדו למבוטח או לאומן לפי סעיף 306א גמלה לפי סימן ו' לפרק ט', ישולם למבוטח האמור"

שרית מזרחי:  כלומר, זה להורים הביולוגיים

שרית מזרחי:  "מענק בסכום השווה לסכום הבסיסי"

ישראל אייכלר: זה כבר מופיע?     

קריאה: לא

קריאה:  צריך להוסיף

איילת וולברג: אני אוסיף להצעת החוק תיקון לסעיף 310א1 לחוק ביטוח הלאומי, את התיקון שהציעה נציגת המוסד לביטוח לאומי

ישראל אייכלר: אולי תאמרי את זה לפרוטוקול כי אני הולך להצביע על מה שאת מציעה

איילת וולברג: אני אקריא את זה שוב

איילת וולברג:  נוסיף תיקון להצעת החוק לסעיף 310א1 לחוק הביטוח הלאומי כך שיהיה כתוב בסעיף קטן (א1): "נפטר ילד נכה כהגדרתו בסעיף 221 שהייתה משתלמת בעדו למבוטח או לאומן לפי סעיף 306א גמלה לפי סימן ו' לפרק ט', ישולם למבוטח האמור – המבוטח האמור, הכוונה למבוטח ולא לאומן – מענק בסכום השווה לסכום הבסיסי"

איילת וולברג:      אם יהיו עוד איזשהם תיקוני נוסח, נתקן בהמשך אבל המהות ברורה

לודמילה אליאסיאן: זה גם אומר שמוחקים את פסקה (ד)

איילת וולברג: כן

איילת וולברג:  את זה אמרתי כבר קודם

איילת וולברג:  סעיף קטן (ה) המוצע שנמצא בעמוד 2 לנוסח – ימחק

איילת וולברג:  כתוב בו "על אף האמור בסעיף 310(א) נפטר ילד נכה בעת שהיה מושם באומנה וכולי" – אני מוחקת אותו והוא לא יופיע בנוסח

ישראל אייכלר: אנחנו נעמיד להצבעה את הצעת חוק הביטוח הלאומי (תיקון מס' 242) (תשלום גמלת ילד נכה בעד ילד שמושם באומנה), התשפ"ד–2024 כפי שהקריאה היועצת המשפטית לוועדה איילת וולברג

ישראל אייכלר:  אני חייב לומר - כולם ראו את זה וכולם שמעו את זה - שהיא למדה את הסוגייה כמו שגאון לומד נושא בכל הראשונים והאחרונים והתוספות בעיון רב ועל כך תודתנו

ישראל אייכלר:  אני יודע שזה לקח המון שעות

ישראל אייכלר:      מי בעד אישור הצעת החוק? 3

ישראל אייכלר:  מי נגד? אין מתנגדים

ישראל אייכלר:  מי נמנע? אין נמנעים

ישראל אייכלר: אושר     

ישראל אייכלר: הצעת החוק אושרה פה אחד לקריאה שנייה ושלישית ותעלה למליאה

ישראל אייכלר:  תודה רבה

יסמין פרידמן: תודה רבה

יסמין פרידמן:  תודה אדוני יושב-ראש הוועדה, אני מעריכה את זה

יסמין פרידמן:  תודה רבה

ישראל אייכלר: ישיבה זו נעולה